צ'יינה אן מקליין

צ'יינה אן מקליין (באנגלית: China Anne McClain; נולדה ב־25 באוגוסט 1998) היא זמרת ושחקנית אמריקאית, כאשר את הקריירה שלה החלה כשהייתה בת שבע, כשגילמה את אלכסיס בסרט "הגוספל" (אנ') (2005), ולאחר מכן את צ'יינה ג'יימס בסרט "הילדות הקטנות של אבא" (אנ') (2007). לאחר מכן קיבלה הכרה על השתתפותה בתור ג'זמין פיין בסדרת הטלוויזיה "Tyler Perry's House of Payne" של טיילר פרי (אנ') (2007–2012; 2020–הווה) ובתור שרלוט מקנזי בסרט "מגודלים" (2010); ונודעת בעולם בזכות כיכבה בתור צ'יינה פארקס בסדרת הטלוויזיה של ערוץ דיסני "החרשנים" (2011–2014), ובתור אומה, בתה של אורסולה בסרטי ערוץ דיסני "היורשים 2" (2017) ו"היורשים 3" (2019). בנוסף, מקליין גילמה את ג'ניפר פירס/ברק (אנ') בסדרת גיבורי העל "ברק שחור" (2018–2021) של רשת The CW. צ'יינה אן מקליין נולדה ב-25 באוגוסט 1998 בעיר דיקייטר, ג'ורג'יה. אביה, מייקל מקליין, הוא מפיק מוזיקלי שהפיק וכתב בין היתר שיר באלבום הבכורה של סולאנז' נואלס "Solo Star"‏ (2002). אמה, שונטל (לבית ראקר), היא פזמונאית ותסריטאית קולנוע לשעבר. יש לה שתי אחיות גדולות יותר, סיירה (אנ') ולורין, שהן גם שחקניות וזמרות, ויש לה אח צעיר ממנה, גבריאל. החל משנת 2011, היא מתגוררת בלוס אנג'לס, קליפורניה. ב-2016 סיימה את לימודיה בתיכון אוק פארק (אנ') בלוס אנג'לס. מקליין התגלתה ב-2005 על ידי מנהל מוזיקלי ששמע אותה שרה ועודד את הבמאי רוב הארדי (אנ') לעשות לה אודישן לסרטו העלילתי "הגוספל" משנת 2005. היא נבחנה לתפקיד הראשי בסרט המקורי של ערוץ דיסני, "Jump In!" משנת 2007, וזכתה אף בתפקיד אך דחתה אותו כדי לככב במקום זאת בסדרת הטלוויזיה של טיילר פרי (אנ') "Tyler Perry's House of Payne" (2007–הווה) בתור ג'זמין פיין, לאחר שזו משכה את תשומת לבו של פרי. דיסני המשיכה לעבוד עם מקליין, שם היא קיבלה מספר תפקידי אורח בשנים לאחר מכן. עוד בשנת 2007 היא גילמה את בתו של אידריס אלבה בסרט "הילדות הקטנות של אבא" (אנ') לצד אחיותיה, סיירה ולורין, שגילמו את אחיותיה הגדולות בסרט. בשנת 2010 שיחקה בסרט הקומי המצליח "מגודלים", ובשנת 2013 השתתפה בסרט ההמשך שלו, "מגודלים 2". בשנים 2011–2014 כיכבה בסדרה "החרשנים" אשר שודרה בערוץ דיסני, שם גילמה את צ'יינה פארקס, ילדה מחוננת שעברה לתיכון דרך תוכנית "החרשנים". בשנת 2017 השתתפה בסרט הטלוויזיה "היורשים 2" בתפקיד אומה, בתה של אורסולה. היא חזרה לתפקיד זה גם בסרט ההמשך, "היורשים 3", ב-2019. בשנת 2018 החלה לגלם את דמותה של ג'ניפר פירס/ברק (אנ') בסדרת גיבורי העל "ברק שחור" מבית רשת The CW, עד לסיומה בתום ארבע עונות ב-2021. בשנת 2020 שיחקה בתפקיד קטן בסרט הקומי של נטפליקס "יובי יציל את האלווין" בכיכובו של אדם סנדלר. מקלין שיחקה את אומה בשנת 2024 בהיורשים 4 עלייתה של רד מקליין חברה בלהקת McClain group יחד עם אחיותיה. הלהקה הגיעה למקום ה-29 במצעד הבילבורד. ביוני 2020 הלהקה שינתה את שמה ל-Thriii. מדיה וקבצים בנושא צ'יינה אן מקליין בוויקישיתוף אתר האינטרנט הרשמי של צ'יינה אן מקליין צ'יינה אן מקליין, ברשת החברתית פייסבוק צ'יינה אן מקליין, ברשת החברתית אקס (טוויטר) צ'יינה אן מקליין, ברשת החברתית אינסטגרם צ'יינה אן מקליין, ברשת החברתית טיקטוק צ'יינה אן מקליין, סרטונים בערוץ היוטיוב צ'יינה אן מקליין, במסד הנתונים הקולנועיים IMDb (באנגלית) צ'יינה אן מקליין, באתר AllMovie (באנגלית) צ'יינה אן מקליין, באתר Metacritic (באנגלית) צ'יינה אן מקליין, במסד הנתונים הקולנועיים KinoPoisk (ברוסית) צ'יינה אן מקליין, באתר אפל מיוזיק (באנגלית) צ'יינה אן מקליין, באתר ספוטיפיי צ'יינה אן מקליין, באתר AllMusic (באנגלית) צ'יינה אן מקליין, באתר MusicBrainz (באנגלית) צ'יינה אן מקליין, באתר דיזר צ'יינה אן מקליין, באתר Discogs (באנגלית) צ'יינה אן מקליין, באתר Songkick (באנגלית) צ'יינה אן מקליין, באתר Genius צ'יינה אן מקליין, באתר בילבורד (באנגלית)